**Magnolii**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe strada mea, magnolii albe,

sub soare au prins viaţă,

din zori şi pană-n asfinţit,

mireasma ne răsfaţă.

Cuprinşi de vrajă, pe-nserat,

mai facem o plimbare,

sub albul lor imaculat

îmi furi o sărutare...

Dar iată că a răsărit

„corabia celestă”

pe valuri de nori lunecând

şi stele-i fac orchestră.

Efectul albului sublim

oniric este-n noapte,

simţi puritatea suspinând

şi-a vântului dulci şoapte.

De pe-o alee, la paradă,

înveşmântate-n roz-bombon,

magnolii tinere, suave,

ţintesc al primăverii tron.

Mirificul piersic zâmbeşte

îmbujorat d-atâta şagă,

pregnant parfum exală el

şi le dedică un rondel.